Държавен вестник, бр. 56, 2000 г., стр. 12

С Т Р .  12
Д Ъ Р Ж А В Е Н   В Е С Т Н И К
Б Р О Й  56
(3) Комисията може да изготви образци на
формуляри за изпълнение на задълженията за
уведомяване по наредбата.
(4) Задължението за уведомяване може да се
изпълни и на магнитен носител в определен от
комисията формат или чрез електронна поща.
(5) Комисията дава публичност на получе-
ната от нея информация по ал. 1.
Чл. 13. В случай че акциите на инвестицион-
ното дружество се търгуват на регулиран пазар,
дружеството представя информацията по чл. 11 и
12 и на регулирания пазар в съответните срокове.
Раздел IV
Проспект за първично публично предлагане
на облигации и разкриване на информация от
емитентите на облигации
Чл. 14. (1) Проспектът за първично пуб-
лично предлагане на облигации трябва да съ-
държа съответно данните по чл. 6, ал. 1, с из-
ключение на т. 5, 10, 11 и 15, както и най-мал-
ко следните данни:
1. за емисията облигации—предмет на пър-
вично публично предлагане, включващи:
а) номер и дата на решението на общото
събрание на акционерите за обявяване на заема
съгласно чл. 204, ал. 3 от Търговския закон;
б) номер и дата на решението на общото съб-
рание на акционерите с привилегировани акции
съгласно чл. 182, ал. 5 от Търговския закон;
в) номер и дата на решението на общото съб-
рание на облигационерите на дружеството съг-
ласно чл. 207 от Търговския закон, ако облигаци-
ите са с привилегирован режим на изплащане;
г) размер на облигационния заем и допусти-
ми отклонения, в рамките на които заемът ще
се счита за сключен, съотношение между раз-
мера на облигационния заем и внесения капи-
тал на емитента, както и между размера на
настоящата емисия и всички по-рано издадени
и непогасени облигации и внесения капитал;
д) брой, номинална и емисионна стойност,
методи за определяне на емисионната стойност,
както и фиксирана цена на облигация за срока
на продажбата при поемане;
е) вид, класове облигации и свързаните с тях
права и привилегии, както и посочване, че всич-
ки облигации от емисията осигуряват еднакво
право на вземане;
ж) минимален и максимален брой на обли-
гациите, които могат да бъдат записани или
закупени при поемане от едно лице;
з) права на притежателите на привилегирова-
ни акции относно облигациите, ако има такива;
и) права на облигационерите по отношение
на притежателите на други ценни книжа на
емитента или по отношение на негови кредито-
ри, ако такива са предвидени;
к) подчиненост на облигационния заем,
включително на други задължения, произти-
чащи от по-рано издадени от емитента обли-
гационни заеми;
л) ако е предвидено обезпечение на облигаци-
онния заем—трите имена, ЕГН, настоящ и по-
стоянен адрес, съответно наименование, седали-
ще, адрес на управление, номер и партида на впис-
ване в съдебния регистър, код по БУЛСТАТ и
данъчен номер на лицето, предоставило обезпе-
чението; вид и размер на обезпечението; начини
на удовлетворяване на кредиторите; информация
дали емитентът и лицето, предоставило обезпе-
чението, са свързани лица по смисъла на § 1, т. 11
от допълнителната разпоредба на ЗППЦК;
м) ако е предвидено застраховане на облига-
ционния заем—наименование, седалище и ад-
рес на управление, номер и партида на вписва-
не в търговския регистър, код по БУЛСТАТ и
данъчен номер на застрахователя, номер и дата
на разрешението за извършване на застрахова-
телна дейност, издадено от Националния съвет
по застраховане, номер на застрахователната
полица, покрити рискове и ред за изплащане на
обезщетението при настъпване на застрахова-
телното събитие;
н) предимства на акционерите за записване на
облигации, които могат да бъдат превърнати в
акции, съгласно чл. 215, ал. 1, изречение трето от
Търговския закон, и предимства на облигационе-
рите от предишните емисии, ако има такива;
о) условия за записване на облигации от акци-
онери на емитента, членове на неговия управите-
лен орган или свързани с него лица, както и други
ограничения относно кръга на участниците в
подписката, ако такива се предвиждат;
п) място, начален и краен срок на подписка-
та или продажбата при поемане;
р) условия и ред за записване на облигации-
те и за извършване на вноските, включително
наименование, седалище и адрес на управление
на банката, където е открита специалната смет-
ка за внасяне на сумите;
с) ред, който се прилага, ако всички облига-
ции бъдат записани преди крайния срок на под-
писката; ред, който се прилага, ако до крайния
срок на подписката не бъдат записани всички
облигации от емисията; ред, който се прилага,
ако до крайния срок на подписката бъдат за-
писани повече облигации от предложените; ред
за удовлетворяване на заявките при конкурен-
ция между тях;
т) срокове и начин за връщане на направе-
ните вноски и дължимите лихви при условията
на чл. 206, ал. 5 от Търговския закон;
у) условия, ред и срокове за получаване на
удостоверителните документи за направените
вноски, включително на удостоверителните
документи за издадените облигации чрез ин-
вестиционния посредник, към който са откри-
ти клиентските подсметки за облигациите;
ф) ред за прехвърляне на облигациите;
х) начин, ред и срок за превръщане на обли-
гациите в акции, включително стойност по
чл. 215, ал. 4 от Търговския закон, номер и дата
на решението на общото събрание на облига-